Document ID: /roh_data/filtered/fineweb-2-filterrobots_roh.jsonl.gz/481

18 dis avant ch’ils gieus olimpics da stad cumenzan a Rio de Janeiro en la Brasilia è il cader svizzer cumplet. La delegaziun svizra è cun 109 atletas ed atlets uschè gronda sco l’ultima giada il 1996 ad Atlanta (115).
Almain 5 medaglias
Il chef de mission svizzer, Ralph Stöckli, quinta cun 5 medaglias per la Svizra tar ils emprims gieus olimpics da stad sin terren sidamerican. Quai è ina medaglia dapli che quai ch’ils atlets svizzers avevan purtà a chasa tar ils ultims gieus a Londra.
Il glindesdi ha la cumissiun da selecziun da Swiss Olympic nominà anc 20 ulteriurs sportists per Rio de Janeiro, tranter auter ha ella decidì l’equipa da chavaltgar e da l’atletica leva.